
Na osnovu člana 70. st. 1. i 2. a u vezi sa čl. 69. stav 3, i 72. stav 3. tačka c) Zakona o javnim nabavkama (“Službeni glasnik BiH”, broj: 39/14, 59/22 i 50/24), Načelnik opštine Osmaci,  donosi
O D L U K U
o stavljanju van snage Odluke o  izboru najpovoljnijeg ponuđača broj:02-014-483-7/26 od 17.09.2026. godineu i poništenju postupka javne nabavke radova - Nasipanje pristupnog puta poljskom zemljištu i lovačkom 
domu u povratničkom naselju u Mahali
Član 1.
Stavlja se van snage Odluka o izboru najpovoljnijeg ponuđača broj:02-014-483-7/26 od 17.09.2026. godineu u postupku javne nabavke radova: Nasipanje pristupnog puta poljskom zemljištu i lovačkom domu u povratničkom naselju u Mahali, pokrenutog putem konkurentskog zahtjeva za dostavu ponuda.
Član 2. 

Poništava se postupak javne nabavke radova iz člana 1. ove Odluke, s obzirom da je ponuđač „TELEFONGRADNJA“ d.o.o. Kalesija, koji je jedini dostavio prihvatljivu ponudu, odustao od dodjele ugovora   u skladu sa članom 72. stav 3. tačka c) Zakona o javnim nabavkama.
Član 3.

Ova odluka objaviće se na web stranici opštine Osmaci www.osmaci.org, u skladu sa članom 70. stav 6. Zakona o javnim nabavkama.

Član 4.
Ova Odluka stupa na snagu danom donošenja. 
O b r a z l o ž e nj e
Ugovorni organ je Odlukom o pokretanju postupka broj: 02-014-483/26 od 02.09.2026. godine godine pokrenuo postupak javne nabavke radova: Nasipanje pristupnog puta poljskom zemljištu i lovačkom domu u povratničkom naselju u Mahali,  putem konkurentskog zahtjeva za dostavu ponuda. Obavještenje o nabavci objavljeno je na Portalu javnih nabavki pod brojem:  591-7-3-154-3-48/26 od 02.09.2026. godine, a sažetak obavještenja o nabavci u „Službenom glasniku BiH“broj:67/26 od 11.09.2026.godine. Procijenjena vrijednost javne nabavke utvrđena je u iznosu od  2.564,10 KM bez poreza na dodatnu vrijednost (PDV).

Nakon provedenog postupka otvaranja, pregleda i ocjene ponuda, ugovorni organ je donio Odluku o izboru najpovoljnijeg ponuđača broj:02-014-483-7/26 od 17.09.2026. godineu, kojom je kao najpovoljniji izabran ponuđač „TELEFONGRADNJA“ d.o.o. Kalesija, čija je ponuda ujedno bila i jedina primljena ponuda u ovom postupku.

Izabranom ponuđaču je uredno dostavljen prijedlog ugovora na potpisivanje. Međutim, izabrani ponuđač nije potpisao dostavljeni prijedlog ugovora, već je ugovornom organu dostavio pismenu saglasnost broj: 169-20/26 od 25.09.2026. godine, kojim službeno obavještava ugovorni organ da odustaje od potpisivanja ugovora. Kao razlog odustajanja, ponuđač navodi trenutnu preopterećenost tehničkih i ljudskih kapaciteta uslijed aktivne realizacije ranije preuzetih obaveza na drugim projektima. Ponuđač je naveo da zbog navedenih okolnosti nije u mogućnosti da u traženom roku od 15 dana kvalitetno realizuje predmetni ugovor u skladu sa zahtjevnom dinamikom, te odustaje od zaključenja ugovora kako ne bi ugrozio rokove ugovornog organa.
U skladu sa članom 72. stav 3. Zakona o javnim nabavkama, ako izabrani ponuđač odbije potpisati ugovor, ugovorni organ nudi potpisivanje ugovora sljedećem kvalifikovanom ponuđaču sa rang-liste. S obzirom na to da je u predmetnom postupku javne nabavke učestvovao samo jedan ponuđač, ugovorni organ nema drugih prihvatljivih ponuda na rang-listi koje bi mogao uzeti u razmatranje.

S obzirom da je ponuđač  „TELEFONGRADNJA“ d.o.o. Kalesija odustao od potpisivanja Ugovora sa Ugovornim organom a shodno čl.  69. stav 3. i 72 stav 3. tačka c)  Zakona o javnim nabavkama, odlučeno je kao u dispozitivu ove Odluke.
POUKA O PRAVNOM LIJEKU

Protiv ove odluke može se izjaviti žalba Uredu za razmatranje žalbi BIH, u roku od 5 (pet) dana od dana prijema ove odluke. Žalba se izjavljuje u pisanoj formi i dostavlja neposredno ili preporučenom poštanskom pošiljkom  putem Ugovornog organa u najmanje 3 (tri) primjerka, u skladu sa članom 99. Zakona. Na izjavljenu žalbu ponuđač je obavezan platiti naknadu za pokretanje žalbenog postupka u skladu sa članom 108. Zakona o javnim nabavkama.

                                                                                                         N A Č E L N I K
                                                                                                        Radan Sarić, dipl.ek.

